《河山形胜图》
金朝·冯璧

书剑丁年记昔游，中条之麓过蒲州。地形西控三秦远，河势南蒲二华秋。

晋魏兵争一春梦，汉唐坛祀几荒丘。披图吊古令人慨，不必重登鹳雀楼。

作者简介：（1162—1240）金真定人，字叔献，别字天粹。章宗承安二年经义进士。调莒州军事判官。宣宗时，累官大理丞，与台官行关中，劾奏奸赃之尤者十数人。总帅牙吾搭违制纵掠，璧承诏查办，驰入营中，夺其军。累官集庆军节度使。致仕。金亡后家居，卒年七十九。